
	Targed/target
	Yr hyn yr wyf wedi'i wneud yn yr aseiniad hwn
What I have done in this assignment...


	[bookmark: cysill]Targed/Target 1
	Dylid sicrhau prawf-ddarllen dy waith yn ofalus er mwyn gwirio a goywi dy iaith.
	Trwy ddefnyddio Cysill, prawf-ddarllen a phrawf-ddarllen ar lafar, rwyf wedi gallu adnabod gwallau cyffredin a dysgu o fy nghamgymeriadau i sicrhau nad wŷd yn eu hailadrodd.

	Targed/Target 2
	Datblygu ffurfiau cryno'r ferf yn amlach
	Rwyf wedi defnyddio thesawrws ac edrych dros fy aseiniad olaf i weld sut i wella fy ngeirfa.

	Targed/Target 3
	Ystyried ymhellach effaith y dasg ar bob unigolyn yn enwedig y sawl a'u hadnabu yn allu uwch.
	Rwyf wedi edrych yn fanylach ar yr unigolyn yn enwedig disgyblion MAT a hyd yn oed disgyblion sydd angen mwy o gefnogaeth i sicrhau bod pob disgybl yn datblygu. 





Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth. 

Nod yr adroddiad yma yw adlewyrchu'n feirniadol ar sut mae ysgol X yn datblygu un agwedd ar ei Chynllun Datblygu Ysgol (CDY). Mae ysgol X yn ysgol uwchradd gyda 950 o ddisgyblion rhwng 11-19 oed â phresenoldeb cyfartalog o 94.6% (My Local School (MLS), 2019). Mae 20% o ddisgyblion ar gofrestr anghenion dysgu ychwanegol a 10% o ddisgyblion yn gymwys am brydau ysgol am ddim, llai na’r cyfartaledd cenedlaethol sy’n 18.3% yn 2019 (MLS, 2019 ; Llywodraeth Cymru, 2019). Yn ôl MLS (2019) mae cyllideb ysgol unigol ar gyfer pob disgybl am ysgol X yn £4807 (MLS, 2019). Mae Cynllun Datblygu ysgol X yn canolbwyntio ar gynnydd mwy na chyrhaeddiad disgyblion. Ym mhob nod mae gan ysgol X cynllun i weithredu er mwyn cyflawni nhw [atodiad 1]. Y nod byddaf yn ffocysu arno yn yr adroddiad yma yw bod ‘‘pob disgybl yn medru darllen, ysgrifennu a chyfathrebu ar lafar at bwrpas hyderus’’ [atodiad 1]. Er lles trafodaeth, hoffwn gynnig bod y ffaith mae’r ysgol hefyd yn gynnwys cyfathrebu yn hyderus ar lafar yn hollol bwysig oherwydd fel nododd Donaldson (2015) llythrennedd yw iaith ar lafar hefyd - rhywbeth mae rhai yn anghofio. 

Adolygiad Llenyddiaeth
Gwelwyd cynnydd sylweddol yn y llenyddiaeth ar GDY sy’n arwydd o bwysigrwydd y cynllun ar gyfer datblygiad disgyblion, yr ysgol ac addysg. Mae CDY yn cynnwys sut mae’r ysgol mynd i gyfeirio at flaenoriaethau cenedlaethol er enghraifft codi safonau addysg, yn enwedig llythrennedd, yn ogystal â materion sy’n uniongyrchol gysylltiedig â’r ysgol (Llywodraeth Cymru, 2014). Anghytuna rhai gyda CDY oherwydd ni fydd CDY yn gweithio i bob ysgol ac o ganlyniad mae gan rhai ysgolion CDY hollol wahanol. Y brif allwedd i wella ysgol yw cael CDY effeithiol. Mae digon o dystiolaeth i gefnogi’r ddadl bod CDY effeithiol yn cynnwys holl bartneriaid a rhanddeiliaid yr ysgol (Llywodraeth Cymru, 2014 ; Llywodraeth Iwerddon, 1999). Mae hyn yn hanfodol er mwyn sicrhau bod gan bawb ymrwymiad sut i wella’r ysgol. Fel nododd Llywodraeth Cymru (2014) mae’r partneriaid a rhanddeiliaid yr ysgol yn nodi cryfderau a meysydd i’w gwella. Pwysleisiodd Education Authority (2019) hefyd bod hunanwerthuso yn rhan annatod o GDY.  Serch hynny, i wrthbrofi hyn gellir dadlau bod cydweithio yn gallu bod yn heriol i sicrhau bod pawb yn cytuno gyda’r CDY, yn enwedig mewn ysgolion uwchradd gan fod angen gwahanol anghenion ar bob pwnc. Ymhellach, nododd Llywodraeth Cymru (2014) rhaid i GDY cael pwrpas clir sy’n cael ei rannu a deall gan bawb. Am y rheswm yma gall materion codi gan fod nifer o bobl yn cymryd rhan yn y broses hon, mae’n galed weithiau i rannu barn debyg. 
Yn amlwg mae cynllunio, creu a gweithredu CDY mynd i gymryd amser felly rhaid gosod targedau rhesymol i gwrdd. Heb anghofio, eto gwelir yr her i gael pawb i gytuno gyda’r targedau rhesymol (Education Innovation Commissions (EIC), 2000). Trwy ddefnyddio data ansoddol fel adroddiadau arolygu a data meintiol fel PISA, bydd yr CDY yn canolbwyntio ar flaenoriaethau a chamau gweithredu tymor byr a hir yn ogystal â gwella canlyniadau pob dysgwyr difater o’u cefndir (Llywodraeth Cymru, 2014). Wrth ddefnyddio data yn gyson mae hyn yn achosi rhanddeilliad i deimlo’n fwy o fuddsoddiad yn y mater (Hanover Research, 2014). Mae llawer o ddadleuon am sut i fesur a monitro’r datblygiad CDY er enghraifft mae nifer o bobl yn ystyried cyflawniad myfyrwyr fel y prif ddangosydd llwyddiant. Yn wahanol i hyn nododd Hanover Research (2014) dylech ddefnyddio sawl metrig ychwanegol i ffurfio persbectif cynhwysfawr. Gellir dod i’r canlyniad o hyn mae CDY yn broses barhaus sydd gyda rhai heriau ond mae’n amlwg yn hanfodol wrth sicrhau cynnydd i ddisgyblion, ysgolion ac addysg. 
Mae’n bwysig i edrych yn fanylach ar yr elfen rwy’n canolbwyntio arno sef, datblygu llythrennedd disgyblion. Mae Michael Cladingbowl yn datblygu’r farn bod gwella llythrennedd yn hanfodol i bob ysgol oherwydd mae’n ‘‘instrumental in helping children in every subject’’ (Ofsted A [Online], 2013). Yn debyg i hyn, pwysleisiodd Sir Kevan Collins mae pobl ifanc sy’n gadael ysgol heb sgiliau da yn llythrennedd yn cael eu dal nôl ym mhob cam o’u bywyd (EEF, 2019). Mae’n glir bod llythrennedd yn sgil hollol bwysig a hanfodol ar gyfer bywyd fel oedolyn. Mae casgliadau Donaldson (2015) yn cefnogi hyn gan nodi cyfrifoldeb pob athro yw datblygu llythrennedd y disgyblion. 
Gwelwyd llawer o lenyddiaeth yn cylchdroi o amgylch datblygu llythrennedd sy’n pwysleisio pwysigrwydd y sgil ym mhob pwnc (Estyn, 2015). Profir gan y dystiolaeth o’r adroddiad Moving English Forward (2013) mae yna ddatblygiad yn sgiliau llythrennedd o fewn ysgolion sy’n defnyddio dulliau atyniadol ac yn gwahaniaethu wrth ddibynnu ar anghenion disgyblion a phrofiad, gwybodaeth a sgiliau'r staff. Ymhellach, wrth edrych yn fanylach ar yr adroddiad, gwnaeth ysgolion llwyddiannus ddefnydd da o arbenigwyr o’r adran Saesneg a phynciau eraill i gefnogi datblygiad strategaethau effeithiol (Ofsted B, 2013). Yn debyg i hyn cynigia EEF (2019) bod sawl argymhelliad i wella llythrennedd er enghraifft cyfuno cyfarwyddyd ysgrifennu â darllen ym mhob pwnc a thasgau ysgrifenedig heriol. Nododd Ofsted B (2013) bod ysgol ragorol yn debygol o fod â pholisïau ac arfer rhagorol wrth hyrwyddo llythrennedd ar draws y cwricwlwm. Mae EEF (2019) hefyd wedi annog trafodaeth ar ddull llythrennedd disgyblu i wella llythrennedd ar draws y cwricwlwm trwy gydnabod bod sgiliau llythrennedd yn gyffredinol ac yn benodol i bwnc. Pwysleisiodd EEF (2019) y gwerth o gefnogi athrawon ym mhob pwnc i ddysgu myfyrwyr sut i ddarllen, ysgrifennu a chyfathrebu’n effeithiol yn eu pwnc. Mae’n glir bod athrawon yn chwarae rôl ganolog i ddatblygu sgiliau llythrennedd ac yn cefnogi’r ddadl o bwysigrwydd o gynnwys rhanddeilliad yn CDY. 
Gwelwyd nifer o strategaethau gwahanol ar gyfer datblygu llythrennedd ond mae rhai sy’n sefyll allan ac yn cael eu defnyddio mewn llawer o ysgolion. Yn amlwg, rhaid cael llyfrgell effeithiol yn yr ysgol a llyfrgellydd i annog disgyblion i ddarllen. Canolbwyntiodd nifer o ysgolion ar wella llythrennedd trwy ddarllen felly yn ogystal â chael llyfrgell, roeddent hefyd yn defnyddio unrhyw cyfle i ddarllen er enghraifft sesiynau ‘DEAR (drop everything and read)’ pob bore (Gardiner, 2020 ; Ofsted B, 2013). Ymhellach, mae llawer o’r dadleuon presennol yn cylchdroi o amgylch y pwysigrwydd o farcio ac adborth a meini prawf llwyddiant (William, 2011 ; Sambell, Mcdowell a Montgomery, 2013). Hebom ni fyddai disgyblion gallu gwella neu ddysgu o’u camgymeriadau felly rhaid cael asesiad ffurfiannol yn barhaus i sicrhau datblygiad yn llythrennedd. 
 Ar y llaw arall, mae rhai ysgolion yn pwysleisio i ddatblygu llythrennedd rhaid canolbwyntio ar ddatblygu llafar. Mae llawer o athrawon yn cydnabod rhaid cael disgyblion i siarad yn dda cyn dysgu disgyblion i ysgrifennu’n dda (Ostef, 2013). Mae’r athrawon a phobl o blaid y strategaeth yma wedi annog trafodaeth ar bwysigrwydd o sicrhau digon o gyfleoedd am drafodaethau ystod gwersi ac arholiadau llafar. Mae’n glir bod sawl strategaeth i gael ar gyfer ysgolion gweithredu datblygu sgiliau llythrennedd.

Datblygu pwynt gweithredu
Er mwyn creu a chynllunio CDY effeithiol gwnaeth ysgol X dadansoddi ac ymateb i ddata a hunan werthuso trwy gynnwys rhanddeiliaid. Wrth edrych ar ganlyniadau PISA (2019), mae sgôr llythrennedd Cymru yn is na’r cyfartaledd ac o ganlyniad, rhaid i ysgol X ymateb i hyn (Wightwick, 2019). Ymhellach, wrth ddefnyddio Dyfodol Llwyddiannus (2015) gwelir pwysigrwydd sgiliau llythrennedd am fywyd fel oedolyn a chyfrifoldeb pob athro i ddatblygu hyn ym mhob pwnc. 
Yn amlwg i ddatblygu llythrennedd y disgyblion rhaid cynllunio gwersi heriol sy’n sicrhau cyfleoedd i bob disgybl ddatblygu ac ymarfer y medrau [atodiad 1]. Mae amrywiaeth o wersi heriol i gael yn ysgol X o waith ysgrifenedig i weithio gydag eraill a thrafod eu hatebion. Mae hyn yn sicrhau bod nid yn unig un elfen o lythrennedd yn cael ei ddatblygu ond yr holl elfen i gyd. Am waith ysgrifenedig mae sawl strategaeth er mwyn sicrhau datblygiad yn llythrennedd er enghraifft ym mhob dosbarth mae Llaw Llwyddiant Llythrennedd [atodiad 2] i atgoffa disgyblion pum nod llythrennedd ar eu gwaith. Yn debyg i hyn mae disgyblion yn cael meini prawf llwyddiant a thaflen ‘iaith ar waith’ [atodiad 3 ; 4] sy’n sicrhau bod pob disgybl yn hyderus i ddatblygu eu llythrennedd a chwblhau’r dasg. Ymhellach gan fod tasgau ysgrifenedig yn ffordd dda o ddatblygu llythrennedd mae’r athro yn ysgrifennu cwestiynau o amgylch y gwaith er mwyn rhoi cyfle i’r disgyblion ymestyn eu hatebion a chynyddu eu llythrennedd wrth roi atebion mwy dwfn. 
Mae ysgol X yn rhannu a thrafod strategaethau defnyddiol sy’n awgrymu bod gan bob athro strategaethau sy’n effeithiol ond hefyd yn ymwybodol o’r rhai sydd ddim yn llwyddiannus. Mae’r cyfathrebu rhwng athrawon yn hollol bwysig er mwyn datblygu sgiliau llythrennedd. Mae hyn yn glir i weld yn ysgol X - pob bore dydd Llun a dydd Iau mae cyfarfod athrawon am gyhoeddiadau ynglŷn â’r disgyblion. Ymhellach mae ysgol X yn gwneud taith dysgu sy’n rhoi cyfle i athrawon arsylwi ei gilydd, rhoi adborth a rhannu arfer da trwy gael sgyrsiau anffurfiol. Serch hynny, rhaid cofio mae disgyblion yn ymddwyn yn wahanol pan fydd athro yn y dosbarth felly efallai na fyddwch bob amser yn gweld cynrychiolaeth wir o sut mae disgyblion yn ymateb i strategaethau'r athro. 
Yn fwy na hyn mae ysgol X yn defnyddio ‘Wal ddata’ sy’n annog athrawon i adnabod wynebau’r disgyblion a thrafod dulliau llwyddiannus sy’n gweithio gyda’r unigolyn. Mae’r wal ddata yn nodi’r disgyblion sydd gyda gwahaniaeth rhwng eu graddau targed a’u graddau presennol. Mae hyn yn hollol effeithiol i sicrhau bod athrawon nawr yn ymwybodol o bwy sydd angen mwy o gefnogaeth. Mae hyn hefyd yn ffordd gwych i adeiladu perthynas gyda’r disgyblion. Heb anghofio, mae’r perthynas gyda’r rhieni hefyd yn hollol bwysig i sicrhau datblygiad parhaus gyda’r disgybl. Mae’r rhieni yn ysgol X yn nodi unrhyw anghenion i sicrhau mae’r disgybl yn cael yr addysg iawn ar gyfer eu hanghenion. Mae’n glir bod ysgol X yn gwneud defnydd da o ddata er mwyn gweithredu CDY a sicrhau datblygiad yn llythrennedd. 
Mae ysgol X yn ymwybodol o’r ffaith er mae tua 30 o ddisgyblion mewn un dosbarth, rydych chi’n addysgu 30 unigolyn gydag anghenion gwahanol. Ar gyfer disgyblion gyda dyslecsia, mae ysgol X yn defnyddio papur glas golau/melyn i argraffu unrhyw adnoddau. Yn wir nododd Altformat (2020) awgrymiadau rhagorol ar gyfer addysgu disgyblion gyda dyslecsia - dylech ddefnyddio papur lliw yn lle gwyn i wneud y llythrennau yn fwy clir i ddarllen. Yn ogystal â hyn, mae ysgol X yn sicrhau bod gwahaniaethu ym mhob gwers, eto i gwrdd ag anghenion unigol. Ar gyfer disgyblion mwy abl a thalentog, mae yna dasgau estynedig i sicrhau digon o her am ddatblygu llythrennedd. Yn yr un ffordd mae disgyblion sydd angen mwy o gefnogaeth yn cael strwythur manylach o dasg ysgrifenedig gyda chychwyn brawddegau. Mae hyn yn effeithiol iawn gan sicrhau bod pob disgybl yn cael digon o her ddifater o’u gallu i sicrhau datblygiad yn eu llythrennedd. Serch hynny, mae her gyda’r athrawon sydd yn addysgu dosbarthiadau cyrhaeddiad cymysg i wahaniaethu felly ni fydd hyn pob amser yn llwyddiannus. 
	Mae gan ysgol X llyfrgell effeithiol sy’n annog pob disgybl i gymryd un llyfr. Yn bennaf mae hyn yn hanfodol ar gyfer datblygu a sicrhau bod disgyblion yn medru darllen yn hyderus. Er lles trafodaeth, hoffwn gynnig bod nifer o ddisgyblion yn ddiffyg cyfleoedd i ddarllen gartref a methu fforddio llyfrau. Mae’r llyfrgell yn rhoi cyfle i’r disgyblion datblygu eu llythrennedd trwy roi nifer o lyfrau i fenthyg. Ymhellach wrth ddefnyddio’r llyfrgell, pob bore dydd Iau mae dosbarthiadau tiwtor yn cael 20 munud i ddarllen neu wneud gwaith cartref sy’n debyg i sesiynau DEAR (Gardiner, 2020). Mae’n glir bod ysgol X yn cymryd pob cyfle i wella llythrennedd disgyblion.

Adfyfyrio ac gwerthuso
Rwy’n mynegi’r farn bod ysgol X yn effeithiol yn sicrhau bod disgyblion yn medru darllen ac ysgrifennu i a chyfathrebu ar lafar at bwrpas yn hyderus. O gynnwys llythrennedd gymaint â phosib o fewn gwersi i gyfleoedd tu allan i wersi i ddarllen a chyfathrebu, mae ysgol X yn hollol uchelgeisiol i baratoi disgyblion ar gyfer y dyfodol. Er hynny, yn ogystal â gosod amseroedd penodol i ddatblygu llythrennedd, gellir hefyd gynnig gweithgareddau diwrnodau ysgol gyfan le mae disgyblion yn gweithio ar eu darllen, ysgrifennu a chyfarthrebu ar lafar. Gan hynny, mae'n rhoi mwy o gyfleoedd i ddatblygu sgiliau llythrennedd ond hefyd cyfleoedd gwahanol sydd yn efallai gweithio'n gwell i rai disgyblion.
Mae’n glir bod ymgais arwyddocaol i gynnwys llythrennedd ar draws y cwricwlwm yn ysgol X. Fodd bynnag, fel sefyllfa nifer o ysgolion eraill, mae’r cwricwlwm newydd i Gymru yn hollol newydd felly bydd yn cymryd amser i addasu a sicrhau bod llythrennedd yn cael ei ddatblygu ym mhob gwers. Mae EIC (2000) yn datblygu’r farn bod newidiadau mawr yn cymryd amser felly rhaid dewis targedau rhesymol. Gwelir her wrth ddatblygu’r sgil yma yn rhai gwersi fel mathemateg sy’n fel arfer yn canolbwyntio ar rifedd. Serch hynny, mae ffocws cynyddol ar ddatrys problemau mewn sefyllfaoedd dydd i ddydd yn arholiadau mathemateg felly mae angen i allu defnyddio sgiliau llythrennedd yn hyderus (Department for Education, 2009). Gellir cynnwys mwy o drafodaethau dosbarth a dysgu a defnyddio geirfa fathemategol. Mae Dyfodol Llwyddiannus (2015) o blaid y strategaethau yma i ddatblygu llythrennedd gan hefyd pwysleisio'r pwysigrwydd o ddatblygu iaith ar lafar yn ogystal ag ysgrifennu. 
Mae lle bob amser i ddatblygu a gwella sgiliau llythrennedd felly gellir hefyd defnyddio strategaethau o ysgolion eraill sy’n llwyddiannus am wella llythrennedd. Mae ysgol X yn gweithio gydag ysgol Y ac Z gan rannu adnoddau a strategaethau fodd bynnag, gellir hefyd dilyn ysgolion arall ar draws y wlad a hyd yn oed DU. Y brif ddadl yn erbyn dilyn ysgolion ar draws y wlad yn hytrach nag ysgolion lleol yw bod pob ysgol yn wahanol felly yn amlwg ni fydd strategaethau sy’n gweithio i rai ysgolion yn gweithio gydag eraill.  

Casgliad 
Mae’r adroddiad yma yn ffocysu ar Gynllun Datblygu Ysgol ac yn edrych yn fanylach ar un nod yn ysgol X. Gwelir y pwysigrwydd o gael CDY effeithiol er mwyn datblygu’r disgybl, ysgol ac addysg. Ymhellach, mae digon o dystiolaeth a llenyddiaeth gynyddol i gefnogi’r ddadl bod CDY effeithiol yn broses barhaus sy’n cynnwys rhanddeilliad a data. Serch hynny, dydy cynllunio a gweithredu CDY ddim yn broses esmwyth. Gwelir sawl her fel yr anhawster i sicrhau bod pawb yn cytuno ar y targedau a chamau gweithredu. Yn ogystal, er mae ysgolion yn gweithio gyda’i gilydd a rhannu arfer, nid yw hyn yn golygu bob tro bydd yr un strategaethau yn gweitho mewn gwahanol ysgolion - rhaid cofio mae pob disgybl yn unigryw ac gyda gwahanol anghenion. Byddaf yn bendant defnyddio fy ngwybodaeth am GDY a fy mhrofiad o ysgol X yn fy ngyrfa i sicrhau datblygiad nid yn unig yn sgiliau llythrennedd, ond ym mhob sgil a phwnc posib. Mae’n glir bod defnyddio data, rhannu arfer a chynllunio gwersi heriol yn hanfodol i ddatblygu disgyblion ac addysg llwyddiannus.

